תקנות העיטורים בצבא-הגנה לישראל (אות מערכת שלום הגליל – קביעת אזרחים זכאים)

{{ח:התחלה}}
{{ח:כותרת|תקנות העיטורים בצבא־הגנה לישראל (אות מערכת שלום הגליל – קביעת אזרחים זכאים), התשמ״ג–1983}}

{{ח:פתיח-התחלה}}
{{ח:תיבה|ק״ת תשמ״ג, 1524|תקנות העיטורים בצבא־הגנה לישראל (אות מערכת שלום הגליל – קביעת אזרחים זכאים)|https://olaw.org.il/takanot/takanot-4502.pdf}}; {{ח:תיבה|תשמ״ד, 1458|4628}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הוקרה לאזרחים במערכות ישראל#סעיף 5|סעיפים 7א}} {{ח:חיצוני|חוק העיטורים בצבא-הגנה לישראל#סעיף 21|ו־21}} {{ח:חיצוני|חוק העיטורים בצבא-הגנה לישראל|לחוק העיטורים בצבא־הגנה לישראל, התש״ל–1970}}, ובאישור ועדת החוץ והבטחון של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אות המערכה“ – אות מערכת שלום הגליל כמשמעותו {{ח:חיצוני|תקנות העיטורים בצבא-הגנה לישראל (אות מערכת שלום הגליל – קביעת זכאים)|בתקנות העיטורים בצבא־הגנה לישראל (אות מערכת שלום הגליל – קביעת זכאים), התשמ״ג–1983}};
{{ח:ת|סוג=הגדרה}} ”התקופה הקובעת“ – התקופה שבין יום י״ד בסיון התשמ״ב (5 ביוני 1982) לבין יום י״ב בתשרי התשמ״ג (29 בספטמבר 1982).

{{ח:סעיף|2|אות מערכה אישי לנמנה עם קבוצה}}
{{ח:ת}} אדם שעבד או פעל בתקופה הקובעת 21 ימים רצופים לפחות והוא נמנה עם אחת הקבוצות המנויות להלן, יוענק לו אות המערכה:
{{ח:תת|(1)}} עובדים אזרחים בשירות צבא־הגנה לישראל;
{{ח:תת|(2)}} עובדי משרד הבטחון;
{{ח:תת|(3)}} עובדי התעשיה הצבאית;
{{ח:תת|(4)}} עובדי התעשיה האווירית;
{{ח:תת|(5)}} עובדי רפא״ל (רשות פיתוח אמצעי לחימה);
{{ח:תת|(6)}} עובדי מפעלים ממלכתיים או סוגי מפעלים כאמור שקבע שר הבטחון באישור ועדת החוץ והבטחון של הכנסת, ואשר השתתפו במאמץ מערכת שלום הגליל;
{{ח:תת|(7)}} עובדי שק״ם אשר פעלו בסיוע ישיר לדרגי שדה;
{{ח:תת|(8)}} עובדי האגודה למען החייל ומתנדביה אשר פעלו בסיוע ישיר לדרגי השדה;
{{ח:תת|(9)}} פעילי מערך מל״ח אשר השתתפו במאמץ מערכת שלום הגליל;
{{ח:תת|(10)}} מתנדבי מד״א (מגן דוד אדום) אשר פעלו בסיוע ישיר לדרגי השדה;
{{ח:תת|(11)}} חברי ועדות לתיאום שירות מילואים;
{{ח:תת|(12)}} עובדי קרן לב״י ופעיליהם אשר השתתפו במאמץ מערכת שלום הגליל;
{{ח:תת|(13)}} נהגים עובדי חברות תובלה אשר פעלו בסיוע ישיר לדרגי השדה;
{{ח:תת|(14)}} עובדי מימשל וקציני מטה ביחידת הקישור ללבנון.

{{ח:סעיף|3|אות מערכה אישי לבודדים}}
{{ח:ת}} אדם שאינו נמנה עם אחת הקבוצות המנויות {{ח:פנימי|סעיף 2|בתקנה 2}} ובתקופה הקובעת פעל 21 ימים רצופים לפחות בסיוע ישיר לדרגי שדה והוכיח זאת להנחת דעתו של מי ששר הבטחון הסמיכו לכך, יוענק לו אות המערכה.

{{ח:סעיף|4|אות מערכה לנפגעים}}
{{ח:ת}} אדם הנמנה עם אחת הקבוצות המנויות {{ח:פנימי|סעיף 2|בתקנה 2}} או {{ח:פנימי|סעיף 3|שתקנה 3}} חלה עליו, יוענק לו אות המערכה אם עבודתו הסתיימה עקב פציעה או מוות שאירעו לו בתקופת עבודתו ועקב עבודתו בתקופה הקובעת אף אם לא סיים 21 ימי עבודה או פעילות רצופים.

{{ח:סעיף|4א|זכאי שנפטר|תיקון: תשמ״ד}}
{{ח:ת}} אדם הזכאי לאות מערכת שלום הגליל, אשר נפטר לפני הענקת האות, יימסר האות לשאר בשרו הקרוב ביותר כמפורט {{ח:חיצוני|חוק העיטורים בצבא-הגנה לישראל#סעיף 6|בסעיף 6(ב) לחוק}}.

{{ח:סעיף|5|אות מערכה קבוצתי}}
{{ח:ת}} קבוצות בני־אדם אשר נטלו חלק פעיל במאמץ המלחמתי, יוענק להן אות המערכה באופן קבוצתי אם המליץ עליהן השר הנוגע בדבר ואושרו בידי שר הבטחון או מי שהוא הסמיכו לכך.

{{ח:סעיף|5א|סייג לתחולה|תיקון: תשמ״ד}}
{{ח:ת}} האמור {{ח:פנימי|סעיף 2|בתקנות 2 עד 5}} לא יחול על מי שביום י״ד בסיון התשמ״ב (5 ביוני 1982) טרם מלאו לו 18 שנים.

{{ח:סעיף|6|הגשת רשימות מקבלי האות}}
{{ח:ת}} רשימות האנשים להם יוענק אות המערכה לפי תקנות אלה יוגשו לשר הבטחון על ידי –
{{ח:תת|(1)}} מנהלי המפעלים, המוסדות או השירותים הנוגעים בדבר – לגבי מקבלי האות לפי {{ח:פנימי|סעיף 2|תקנה 2}};
{{ח:תת|(2)}} מי ששר הבטחון הסמיכו לכך – לגבי מקבלי האות לפי {{ח:פנימי|סעיף 3|תקנה 3}};
{{ח:תת|(3)}} מנהלי המפעלים, המוסדות או השירותים הנוגעים בדבר או מי ששר הבטחון הסמיכו לכך – לגבי מקבלי האות לפי {{ח:פנימי|סעיף 4|תקנה 4}};
{{ח:תת|(4)}} השר הנוגע בדבר – לגבי מקבלי האות לפי {{ח:פנימי|סעיף 5|תקנה 5}}.

{{ח:חתימות|ח׳ בסיון התשמ״ג (20 במאי 1983)}}
* '''משה ארנס'''
שר הבטחון
{{ח:סוגר}}
{{ח:סוף}}
[[קטגוריה:בוט חוקים]]